Diari Oficial de la Generalitat Valenciana


Sumari del DOGV 5027, del 14-06-2005 (2005/6810)

DECRET 108 /2005, de 10 de juny, del Consell de la Generalitat, pel qual modifica la composició de la Comissió de Secretaris Autonòmics i Sotssecretaris.
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/06/10/108/dof/vci/html**

### Dades del document

Número de DOGV
:   5027

Data del DOGV
:   14-06-2005

Secció del DOGV
:   I. DISPOSICIONS GENERALS

Número del document
:   2005/6810


Data del document
:   10-06-2005

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació
    * reglament intern
    * Govern
    * organització administrativa

DECRET 108 /2005, de 10 de juny, del Consell de la Generalitat, pel qual modifica la composició de la Comissió de Secretaris Autonòmics i Sotssecretaris. [2005/6810]
  
El Decret 80/2003, de 27 de juny, del Consell de la Generalitat, va crear la Comisió de Secretaris Autonòmics i Sotssecretaris, fent ús de la facultat conferida per l'article 32 de la Llei 5/1983, de 30 de desembre, de la Generalitat, de Govern Valencia, en la redacció donada per la Llei 1/2002, de 26 de febrer.
  
Després de l'experiència del funcionament d'este òrgan preparatori de les reunions del Consell de la Generalitat, es considera necessari modificar la norma que el regula, inclosa en el Decret 197/2004, d'1 d'octubre, del Consell de la Generalitat, i preveure-hi la integració, com a membres de la Comissió, dels directors generals que tinguen atribuïdes les competències en matèria de secretariat del govern i de coordinació de l'acció de l'administració de la Generalitat.
  
Per tot això, a iniciativa del vicepresident del Consell de la Generalitat i a proposta del president de la Generalitat, amb la deliberació prèvia del Consell de la Generalitat en la reunió del dia 10 de juny de 2005,
  
DECRETE
  
Article únic
  
Es modifica l'article 2 del Decret 197/2004, d'1 d'octubre, del Consell de la Generalitat, pel qual es regula la Comissió de Secretaris Autonòmics i Sotsecretaris, que queda redactat en els termes següents:
  
«Article 2. Composició de la Comisió de Secretaris Autonòmics i Sotssecretaris
  
La Comisió de Secretaris Autonòmics i Sotssecretaris estarà integrada pels membres següents:
  
- El vicepresident del Consell de la Generalitat, qui presidirà la Comissió.
  
- El secretari autonòmic de Política Institucional, qui exercirà les funcions de vicepresident de la Comissió.
  
- Els titulars de les secretaries autonòmiques i de les sotssecretaries de la Presidència i de les conselleries de la Generalitat.
  
- El director del Gabinet del President de la Generalitat o el sotsdirector que hi delegue.
  
- El director general que tinga atribuïdes les competències en matèria de secretariat del govern, qui serà el secretari de la Comissió.
  
- El director general que tinga atribuïdes les competències en matèria de coordinació de l'acció de l'administració de la Generalitat?.
  
DISPOSICIÓ FINAL
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 10 de juny de 2005
  
El president de la Generalitat,


Còpia Permalink ELI